
         REPUBLIKA HRVATSKA
     TRGOVAČKI SUD U OSIJEKU


REPUBLIKA HRVATSKA
R J E Š E N J E


Trgovački sud u Osijeku, po stečajnom sucu mr. sc. Borisu Vukoviću, povodom prijedloga REPUBLIKA HRVATSKA Ministarstvo financija, Porezna uprava Područni ured Zagreb, Zagreb, Savska cesta 41, OIB: 18683136487, zastupana po Županijskom državnom odvjetništvu u Zagrebu, za otvaranje stečajnog postupka nad dužnikom CM - EXPERT d.o.o., Zagreb, Trg bana J.Jelačića 3, MBS: 080109625, OIB: 15553843883, dana 1. veljače 2018. godine 


r i j e š i o  j e


1. Pokreće se prethodni postupak nad dužnikom CM - EXPERT d.o.o., Zagreb, Trg bana J.Jelačića 3, MBS: 080109625, OIB: 15553843883.

2. Za privremenog stečajnog upravitelja dužnika imenuje se Julka Bandić OIB: 04946287686, sa sjedištem i poslovnom adresom Osijek, Stjepana Radića 14 i adresom prebivališta Osijek, Ilirska 11, izabran metodom slučajnog odabira - automatskom dodjelom s iznimkom.

3. Privremeni stečajni upravitelj dužan je u roku od 15 dana ispitati postoji li razlog za otvaranje stečajnog postupka i mogu li se imovinom dužnika namiriti troškovi postupka, te dostaviti sudu pisano izvješće u 3 primjerka o istom, u određenom mu roku.

4. Privremeni stečajni upravitelj ovlašten je stupiti u poslovne prostorije dužnika, te tamo provesti sve potrebne radnje.

5. Dužnik pojedinac, odnosno tijela dužnika pravne osobe dužni su privremenom stečajnom upravitelju dopustiti uvid u poslovne knjige i svu poslovnu dokumentaciju dužnika i pružiti mu sve potrebne obavijesti, a pod prijetnjom zakonskih posljedica.

6. Privremeni stečajni upravitelj dužan je posebno provjeriti da li je dužnik imao promet nekretnina u razdoblju od 4 godine prije podnošenja prijedloga za otvaranje stečajnog postupka, te da li postoje pobojne pravne radnje dužnika.

7. Zakazuje se ročište radi očitovanja o prijedlogu za otvaranje stečajnog postupka i ročište radi rasprave o pretpostavkama za otvaranje stečajnog postupka nad dužnikom CM - EXPERT d.o.o., Zagreb, Trg bana J.Jelačića 3, MBS: 080109625, OIB: 15553843883, za dan



27. ožujka 2018. u 10,00 sati
u prostorijama Trgovačkog suda u Osijeku,
Zagrebačka br. 2, soba broj 23/I.


Obrazloženje


Financijska agencija Regionalni centar Zagreb, Podružnica Zagreb, Trg svibanjskih žrtava 1995. 1, Zagreb, OIB: 85821130368, podnijela je dana 3. travnja 2017. godine Trgovačkom sudu u Zagrebu zahtjev za provedbu skraćenog stečajnog postupka nad dužnikom CM - EXPERT d.o.o., Zagreb, Trg bana J.Jelačića 3, MBS: 080109625, OIB: 15553843883 temeljem čl. 429. st. 1. Stečajnog zakona.

Visoki Trgovački suda RH u Zagrebu je rješenjem broj 31-Su-525/17-10 od 26. lipnja 2017. godine odredio Trgovački sud u Osijeku kao drugi stvarno nadležni sud za postupanje u stečajnim predmetima Trgovačkog suda u Zagrebu.

FINA u svom zahtjevu navodi da na dan 29. ožujka 2017. godine dužnik u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana, u ukupnom iznosu od 243.574,13 kn, u koji iznos je uračunata kamata i naknada FINE za provedbu ovrhe na novčanim sredstvima dužnika. Navodi da dužnik nema zaposlenih.

FINA je dostavila popis računa i oročenih novčanih sredstava dužnika na dan 29. ožujka 2017. te u svom podnesku od 30. ožujka 2017. navodi da dužnik na dan 29. ožujka 2017. u Jedinstvenom registru računa ima otvorene sljedeće račune i oročena novčana sredstva: hr8224840081100327685 Raiffeisenbank Austria d.d., HR8724830051100017163 Štedbanka d.d., te da na temelju čl. 112. st. 5. Stečajnog zakona dužnik na dan 29. ožujka 2017. godine na ime predujma za namirenje troškova stečajnog postupka ima zaplijenjena novčana sredstva u iznosu od 3.221,20 kn.

Trgovački sud u Osijeku je dana 3. kolovoza 2017. godine objavio oglas na mrežnoj stranici e-Oglasna ploča sudova pod poslovnim brojem 19 St-880/17-3 od 2. kolovoza 2017. godine sukladno čl. 430. Stečajnog zakona (Narodne novine 71/15) kojim su pozvane osobe ovlaštene za zastupanje dužnika po zakonu da sudu u roku od 15 dana od dana objave oglasa dostave javnobilježnički ovjerovljeni prokazni popis imovine i obveza na propisanom obrascu, te su ujedno pozvani i vjerovnici da najkasnije u roku 45 dana od dana objave oglasa predlože otvaranje stečajnog postupka nad dužnikom, pod prijetnjom nastupanja pravnih posljedica iz čl. 431. Stečajnog zakona. 

Podneskom zaprimljenim kod Trgovačkog suda u Zagrebu dana 6. rujna 2017. godine, vjerovnik REPUBLIKA HRVATSKA Ministarstvo financija, Porezna uprava Područni ured Zagreb, Zagreb, Savska cesta 41, OIB: 18683136487, zastupana po Županijskom državnom odvjetništvu u Zagrebu, podnijela je  prijedlog za otvaranjem stečajnog postupka nad dužnikom CM - EXPERT d.o.o., Zagreb, Trg bana J.Jelačića 3, MBS: 080109625, OIB: 15553843883, uz koji prijedlog je dostavila dokaz o postojanju svoje tražbine i postojanju stečajnog razloga iz članka 6. stav 2. Stečajnog zakona: nesposobnosti za plaćanje.   

Slijedom navedenog, budući nisu ispunjeni uvjeti za istovremeno otvaranje i zaključenje skraćenog stečajnog postupka nad dužnikom, u smislu odredbe članka 431. SZ-a sukladno članku 433. SZ-a obustavljen je skraćeni stečajni postupak nad dužnikom, te je određeno da će se postupak nad dužnikom nastaviti primjenom općih odredbi Stečajnog zakona.

Temeljem odredbe čl. 84. st. 1., čl. 85.,  a u vezi s čl. 119. st. 6.  Stečajnog zakona (Narodne novine 71/15 i 104/17 dalje: SZ-a) odlučeno je kao u t. 2. izreke ovoga rješenja budući da stečajna upraviteljica Sanja Mišević na temelju Mišljenja povjerenstva za odlučivanje o sukobu interesa od 16. svibnja 2017. u razdoblju od 12 mjeseci od dana prestanka obnašanja dužnosti državne tajnice u Ministarstvu pravosuđa ne može obavljati poslove stečajnog upravitelja, osim u slučaju provođenja stečaja nad ustanovama ili izvanproračunskim fondovima od posebnog državnog interesa ili od posebnog interesa za jedinicu lokalne, odnosno područne (regionalne) samouprave. 

Sud je utvrdio da je predlagatelj ovlašten za podnošenje predmetnoga prijedloga temeljem odredbe čl. 109. st. 1. SZ-a, te je donio rješenje o pokretanju prethodnog postupka i imenovao privremenog stečajnog upravitelja (čl. 115. st. 1. i 2. SZ-a), odredio mu dužnosti (čl. 119. st. 2. i 3. SZ-a) i zakazao ročište (čl. 123. i 128. st. 1. SZ-a).


U Osijeku 1. veljače 2018.

								         STEČAJNI SUDAC
[bookmark: _GoBack]       mr. sc. Boris Vuković



Zapisničar: Danijela Špeletić                                          
   
UPUTA O PRAVNOM LIJEKU:
Protiv ovoga rješenja nije dopuštena posebna žalba (čl. 115. st. 1. SZ-a).


D N A :
-priv. steč. upravitelj Julka Bandić, Osijek, Stjepana Radića 14 uz presliku lista 16-20
-dužniku CM - EXPERT d.o.o., Zagreb, Trg bana J.Jelačića 3, 
-zz dužnika:  Dario Luketa, Zagreb, Sudiščak 7
-ŽDO GUO Zagreb
-FINA 
-Ministarstvu pravosuđa RH, Zagreb, Ulica Grada Vukovara 49, elektroničkom poštom
-eOgl. ploča
-R 27.3.2018 u 10,00h

